Wow (of liewer miaau) Madonna! | SARIE
Wow (of liewer miaau) Madonna!	deur Maryke Cumpsty
Hulle noem dit die Super Bowl Spectacular! Die 53-jarige koningin van pop het self erken dat sy "die grootste show tydens die grootste show op aarde" moes gee – dis nou die halftydvertoning by die Amerikaanse voetbalwedstryd tussen die New York Giants en die New England Patriots. En sy't die skare oorrompel – in ware Gladiatorstyl! Die visuele effekte en danspassies was asemrowend en die vertoning, saam met LMFAO, Nicki Minaj, MIA en Cee Lo Green pret, lig en energiek.
En die kostuums was 'n absolute fees vir die oog met katspoegies luiperdvel wat hier en daar vir 'n bietjie kattekwaad gesorg het. Haar kopstuk is die handewerk van Philip Treacy – die skepper van die meeste hoede wat by Will en Kate se troue gedra is (ja, ook daardie vreemde hooftooisel van Prinses Beatrice!). Haar swart rokkie is 'n Givenchy-skepping.